Document ID: 32005R1737

32005R1737
L 279/11
SLUŽBENI LIST EUROPSKE UNIJE
21.10.2005.
UREDBA KOMISIJE (EZ) br. 1737/2005
od 21. listopada 2005.
o izmjeni Uredbe (EZ) br. 1726/1999 u pogledu definiranja i prijenosa informacija o troškovima rada
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 530/1999 od 9. ožujka 1999. o strukturnoj statistici o dohotku i troškovima rada (1), a posebno njezin članak 11. točke ii. i iii.,
budući da:
(1)
Uredba Komisije (EZ) br. 1726/1999 od 27. srpnja 1999. o provedbi Uredbe Vijeća (EZ) br. 530/1999 o strukturnoj statistici o dohotku i troškovima rada u pogledu definiranja i prijenosa informacija o troškovima rada (2) postavlja okvir za provedbene mjere pri definiranju i prijenosu informacija koje treba pružiti te odgovarajući tehnički format za prijenos rezultata iz članka 11. Uredbe (EZ) br. 530/1999.
(2)
Anketa o troškovima rada za referentnu godinu 2000. prva je anketa temeljena na Uredbi (EZ) br. 1726/1999. Iskustva iz te ankete pokazala su potrebu za poboljšanjem odredaba Uredbe (EZ) br. 1726/1999 kako bi ih uskladila s odgovarajućim odredbama Uredbe Komisije (EZ) br. 1916/2000 od 8. rujna 2000. o provedbi Uredbe Vijeća (EZ) br. 530/1999 o strukturnoj statistici o dohotku i troškovima rada u pogledu definiranja i prijenosa informacija o strukturi dohotka (3) te poboljšala povezanost između podataka iz raznih anketa o dohotku i troškovima rada svake druge godine.
(3)
Uredba (EZ) br. 1726/1999 se u skladu s time izmjenjuje.
(4)
Mjere koje su predviđene ovom Uredbom u skladu su s mišljenjem Odbora za statistički program,
DONIJELA JE OVU UREDBU:
Članak 1.
Prilozi Uredbi (EZ) br. 1726/1999 zamjenjuju se tekstom priloga ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. listopada 2005.

Labels: 12
4
19